Haruki Murakami

Haruki Murakami (村上 春樹 Murakami Haruki, født 12. januar 1949 i Kyoto i Japan) er en japansk forfatter. Han arbeider også som oversetter, og har blant annet oversatt verker av F. Scott Fitzgerald, Raymond Carver, John Irving, J.D. Salinger til japansk.


== Liv og virke ==


=== Bakgrunn ===
Haruki Murakami ble født i Kyoto, men vokste i hovedsak opp i Kobe. Hans far var sønn av en buddhistprest, mens hans mor var datter til en handelsmann fra Osaka. Begge var japansklærere i ungdomsskolen.Murakami begynte å studerte drama på Waseda-Universitetet, men fullførte ikke studiene. Sammen med kona, Yoko, som han ble kjent med i 1968 og gift med i 1971, arbeidet de i kafeer og barer før de åpnet sin egen kafé og jazzbar, kalt Peter Cat (etter deres kjæledyr) i bydelen Kokubunji (etter noen år flyttet de baren til bydelen Sendagaya) i Tokyo i 1974. De drev baren til 1981.Murakami var interessert i amerikansk litteratur. Dette la grunnen for hans vestlige stil som forfatter, og kom senere til å skille ham fra mer konvensjonelle, tradisjonelle japanske forfattere. Pr. 2014 var Murakami oversatt til 50 språk, blant dem norsk.I 2010 besøkte han Litteraturhuset i Oslo. Arrangementet ble for øvrig utsolgt på noen få sekunder.Murakamis litterære stil kan beskrives som humoristisk og surrealistisk. Forfatteren er ikke redd for å ta i bruk overnaturlige fenomener for å få frem poeng, noe som ofte tar hans historier i meget uventede retninger. Hovedpersonene er ofte fremmedgjorte og ensomme samtidig som de lengter etter kjærlighet. Murakamis første romaner er skrevet i jegform, mens hans senere er skrevet i tredje person.De siste årene er Murakamis bøker oversatt til norsk av Ika Kaminka, Magne Tørring og Yngve Johan Larsen. Da han først ble oversatt til norsk, var det Kari Risvik og Kjell Risvik som sto for oversettelsene, da fra engelsk.


== Æresbevisninger (utvalg) ==
Franz Kafka-prisen i 2006
Jerusalem-prisen i 2009
H.C. Andersens Litteraturpris i 2016


== Annet ==
Murakami sier at han husker nøyaktig når han bestemte seg for å bli fulltidsforfatter: det var den 1. april 1978 kl. 13:30 mens han satt på Jingu-stadion, hjemmearenaen til sin favorittklubb,Yakult Swallows, og så på en baseballkamp; Dave Hilton, en ny, ung amerikaner som spilte for Yakult Swallows slo en såkalt two base hit. På vei hjem kjøpte han en fyllepen og papir og begynte å skrive på det som skulle bli hans første roman, Kaze no uta o kike («Hør vinden synge»), som ble publisert i 1979.Murakami er kjent for å være en ivrig jogger, noe han begynte med i 1982, og sier at han jogger hver dag. Pr. 2008 hadde han også fullført 26 maratonløp.


== Oversettelser til norsk ==
Pr. mars 2022 er følgende av Murakamis bøker oversatt til norsk (utgis av Pax Forlag, utgivelsesår på norsk i parentes):

Sauejakten (oversatt fra engelsk av Kari og Kjell Risvik, 1993)
Dans dans dans (oversatt fra engelsk av Kari og Kjell Risvik, 1994)
Norwegian wood (oversatt fra japansk av Ika Kaminka, 1998)
Trekkoppfuglen (oversatt fra engelsk av Kari og Kjell Risvik, 1999)
Vest for solen, syd for grensen (oversatt fra japansk av Ika Kaminka, 2000)
Hardkokt eventyrland og verdens ende (oversatt fra engelsk av Kari og Kjell Risvik, 2001)
Etter skjelvet (noveller, oversatt fra japansk av Ika Kaminka, 2002)
Kafka på stranden (oversatt fra japansk av Ika Kaminka, 2005)
After Dark (oversatt fra japansk av Ika Kaminka, 2007)
Blindepilen og den sovende kvinnen (noveller, oversatt fra japansk av Ika Kaminka og Magne Tørring, 2009)
Elskede Sputnik (oversatt fra japansk av Magne Tørring, 2010)
Hva jeg snakker om når jeg snakker om løping (sakprosa, oversatt fra japansk av Yngve Johan Larsen, 2010)
1Q84 («En-ku-åttifire»), bind 1 og 2 (oversatt fra japansk av Ika Kaminka, 2011)
1Q84 (bind 3) (oversatt fra japansk av Ika Kaminka, 2012)
Fargeløse Tsukuru Tazaki og hans pilegrimsår (oversatt fra japansk av Ika Kaminka og Magne Tørring, 2014)
Hør vinden synge og Flipperspill, 1973 (oversatt fra japansk av Yngve Johan Larsen, 2015)
Menn uten kvinner (noveller, oversatt fra japansk av Yngve Johan Larsen, 2015)
Elefanten som forsvant (noveller, oversatt fra japansk av Ika Kaminka og Magne Tørring, 2017)
Drapet på kommandanten, bok 1, bok 2 (oversatt fra japansk av Ika Kaminka og Yngve Johan Larsen, 2019)
Å forlate en katt (sakprosa, oversatt fra japansk av Ika Kaminka, 2020)
Første person entall (noveller, oversatt fra japansk av Ika Kaminka, 2021)
Yrke forfatter (sakprosa, oversatt fra japansk av Ika Kaminka, 2022)


== Bibliografi: skjønnlitteratur ==
風の歌を聴け (Kaze no uta o kike, 1979) Hør vinden synge
1973年のピンボール (1973-nen no pinbōru, 1980) Flipperspill, 1973
羊をめぐる冒険 (Hitsuji o meguru bōken, 1982) Sauejakten
世界の終わりとハードボイルド・ワンダーランド (Sekai no owari to hādo boirudo wandārando, 1985) Hardkokt eventyrland og verdens ende
ノルウェイの森 (Noruwei no mori, 1987) Norwegian Wood
ダンス・ダンス・ダンス (Dansu, dansu, dansu, 1988) Dans, Dans, Dans
国境の南、太陽の西 (Kokkyō no minami, taiyō no nishi, 1992) Vest for solen, syd for grensen
ねじまき鳥クロニクル (Nejimakidori kuronikuru, 1994/1995) Trekkoppfuglen

スプートニクの恋人 (Supūtoniku no koibito, 1999)
神の子どもたちはみな踊る (Kami no kodomotachi wa mina odoru, 2000) Etter skjelvet
海辺のカフカ (Umibe no kafuka, 2002) Kafka på stranden
アフターダーク (Afutā dāku, 2004) After Dark
走ることについて語るときに僕の語ること(Hashiru koto nitsuite kataru toki ni boku no kataru koto, 2007) Hva jeg snakker om når jeg snakker om løping
1Q84 (1Q84 (Ichi-kyū hachi-yon, Book1 & 2: 2009; Book 3: 2010)
色彩の持たない多崎つくると、彼の巡礼の年 (Shikisai no motanai Tazaki Tsukuru to, kare no junrei no toshi, 2013) Fargeløse Tsukuru Tazaki og hans pilegrimsår
女のいない男たち (Onna no inai otokotachi, 2014) Menn uten kvinner
騎士団長殺し (Kishidanchō-goroshi, 2017) Drapet på kommandanten


==== Sakprosa (utvalg) ====
アンダーグラウンド (Andā guraundo, 1997)
約束された場所で (Yakusoku sareta basho de, 1998)
職業としての小説家 (Shokugyō toshite no shōsetsuka, 2015) Yrke forfatter
猫を棄てる (Neko o suteru, 2020) Å forlate en katt


== Referanser ==


== Eksterne lenker ==
(en) Offisielt nettsted 
(en) Murakami Haruki – kategori av bilder, video eller lyd på Commons 
(en) Haruki Murakami på Internet Movie Database 
(no) Haruki Murakami hos Sceneweb 
(en) Haruki Murakami hos The Movie Database 
(en) Haruki Murakami på Discogs 
(en) Haruki Murakami på MusicBrainz 
(en) Haruki Murakami på Genius — sangtekster 
(en) Haruki Murakami på Facebook